II 
(Ikke-lovgivningsmæssige retsakter)  
INTERNATIONALE AFTALER  
RÅDETS AFGØRELSE  
af 16. september 2010  
om undertegnelse på Den Europæiske Unions vegne og midlertidig anvendelse af frihandelsaftalen 
mellem Den Europæiske Union og dens medlemsstater på den ene side og Republikken Korea på 
den anden side  
(2011/265/EU)  
RÅDET FOR DEN EUROPÆISKE UNION HAR —  
under henvisning til traktaten om Den Europæiske Unions 
funktionsmåde, særlig artikel 91, artikel 100, stk. 2, 
artikel 167, stk. 3, og artikel 207 sammenholdt med 
artikel 218, stk. 5,  
under henvisning til forslag fra Europa-Kommissionen, og  
ud fra følgende betragtninger:  
(1) Den 23. april 2007 bemyndigede Rådet Kommissionen 
til at forhandle en frihandelsaftale med Republikken 
Korea (i det følgende benævnt »Korea«) på Den Europæ ­
iske Unions og dens medlemsstaters vegne.  
(2) Disse forhandlinger er afsluttet, og en frihandelsaftale 
mellem Den Europæiske Union og dens medlemsstater 
på den ene side og Republikken Korea på den anden side 
(i det følgende benævnt »aftalen«) blev paraferet den 
15. oktober 2009.  
(3) I henhold til artikel 15.10, stk. 5, i aftalen kan denne 
finde midlertidig anvendelse.  
(4) Aftalen bør undertegnes på Unionens vegne og anvendes 
på midlertidig basis indtil afslutningen af procedurerne 
for dens indgåelse.  
(5) Aftalen berører ikke den ret, investorer i medlemsstaterne 
har til at nyde godt af en gunstigere behandling i 
henhold til en eventuel investeringsaftale, i hvilken en 
medlemsstat og Korea er parter.  (6) I henhold til traktatens artikel 218, stk. 7, bør Rådet 
bemyndige Kommissionen til at godkende visse begræn ­
sede ændringer af aftalen. Kommissionen bør bemyndiges 
til at bringe retten til samproduktioner, jf. artikel 5 i 
protokollen om kulturelt samarbejde, til ophør, 
medmindre Kommissionen beslutter, at den skal videre ­
føres, og dette godkendes af Rådet efter en særlig proce ­
dure nødvendiggjort både af den følsomme karakter af 
dette aspekt af aftalen, og af at aftalen skal indgås af 
Unionen og dens medlemsstater. Herudover bør 
Kommissionen bemyndiges til at godkende ændringer, 
der skal vedtages af Arbejdsgruppen for Geografiske 
Betegnelser i henhold til artikel 10.25 i aftalen.  
(7) Der bør fastlægges relevante procedurer for beskyttelse af 
geografiske betegnelser, som beskyttes i henhold til 
aftalen.  
(8) Unionen bør igangsætte procedurerne vedrørende 
begrænsning af toldgodtgørelse, beskyttelsesforanstalt ­
ninger og tvistbilæggelse, når betingelserne i de relevante 
bestemmelser i aftalen er opfyldt. Unionens rettigheder i 
henhold til artikel 14 (godtgørelse af eller fritagelse fra 
told) i protokollen om definitionen af produkter med 
oprindelsesstatus og metoder for administrativt samar ­
bejde bør udøves i overensstemmelse med de relevante 
bestemmelser i Europa-Parlamentets og Rådets forord ­
ning om gennemførelse af den bilaterale beskyttelses ­
klausul i frihandelsaftalen mellem EU og Korea.  
(9) Den midlertidige anvendelse i medfør af denne afgørelse 
berører ikke kompetencefordelingen mellem Unionen og 
dens medlemsstater i henhold til traktaterne —DA 14.5.2011 Den Europæiske Unions Tidende L 127/1
VEDTAGET DENNE AFGØRELSE:  
Artikel 1  
Undertegnelsen af frihandelsaftalen mellem Den Europæiske 
Union og dens medlemsstater på den ene side og Republikken 
Korea på den anden side godkendes hermed på Unionens vegne 
med forbehold af aftalens indgåelse.  
Teksten til aftalen er knyttet til denne afgørelse.  
Artikel 2  
Formanden for Rådet bemyndiges til at udpege den eller de 
personer, der er beføjet til at undertegne aftalen på Unionens 
vegne med forbehold af dens indgåelse.  
Artikel 3  
1. Aftalen anvendes midlertidigt af Unionen, jf. artikel 15.10, 
stk. 5, i aftalen, indtil afslutningen af procedurerne for dens 
indgåelse. Følgende bestemmelser anvendes ikke midlertidigt:  
— artikel 10.54 til 10.61 vedrørende strafferetlig håndhævelse 
af intellektuel ejendomsret  
— artikel 4, stk. 3, artikel 5, stk. 2, artikel 6, stk. 1, 2, 4 og 5, 
samt artikel 8, 9 og 10 i protokollen om kulturelt samar ­
bejde.  
2. Med henblik på at afgøre, fra hvilken dato aftalen 
anvendes midlertidigt, fastsætter Rådet en dato for, hvornår 
den i aftalens artikel 15.10, stk. 5, omhandlede meddelelse 
skal sendes til Korea. Meddelelsen skal indeholde henvisninger 
til de bestemmelser, der ikke kan anvendes midlertidigt.  
Rådet koordinerer den faktiske dato for den foreløbige anven ­
delse med den dato, hvor den foreslåede Europa-Parlaments og 
Råds forordning om gennemførelse af den bilaterale beskyttel ­
sesklausul i frihandelsaftalen mellem EU og Korea træder i kraft.  
3. Den dato, fra hvilken aftalen finder midlertidig anvendelse, 
offentliggøres i  Den Europæiske Unions Tidende  af Generalsekre ­
tariatet for Rådet.  
Artikel 4  
1. Kommissionen underretter Korea om Unionens hensigt 
om ikke at forlænge rettighedsperioden for samproduktion, jf. 
artikel 5 i protokollen om kulturelt samarbejde, efter proce ­
duren i artikel 5, stk. 8 heri, medmindre Rådet efter forslag fra Kommissionen fire måneder før udløbet af den periode, 
for hvilken retten gælder, indvilger i at videreføre denne. Hvis 
Rådet indvilger i at videreføre retten, finder bestemmelsen 
anvendelse på ny ved udløbet af den forlængede rettigheds ­
periode. Rådet træffer afgørelse med enstemmighed for så vidt 
angår videreførelsen af rettighedsperioden.  
2. For så vidt angår aftalens artikel 10.25 godkender 
Kommissionen på Unionens vegne ændringer af aftalen, som 
vedtages af Arbejdsgruppen for Geografiske Betegnelser. Hvis 
de berørte parter ikke kan nå til enighed som følge af indsi ­
gelser vedrørende en geografisk betegnelse, træffer Kommis ­
sionen afgørelse efter proceduren i artikel 15, stk. 2, i Rådets 
forordning (EF) nr. 510/2006 af 20. marts 2006 om beskyttelse 
af geografiske betegnelser og oprindelsesbetegnelser for land ­
brugsprodukter og fødevarer (  1 ). Den i artikel 5, stk. 6, i 
Rådets afgørelse 1999/468/EF af 28. juni 1999 om fastsættelse 
af de nærmere vilkår for udøvelsen af de gennemførelsesbefø ­
jelser, der tillægges Kommissionen (  2 ) omhandlede frist er på én 
måned.  
Artikel 5  
1. En betegnelse, der beskyttes i henhold til underafdeling C, 
»Geografiske betegnelser«, i kapitel ti i aftalen, kan benyttes af 
enhver erhvervsdrivende, der markedsfører landbrugsprodukter, 
fødevarer, vine, aromatiserede vine eller spiritus, som svarer til 
den relevante varespecifikation.  
2. Medlemsstaterne og EU-institutionerne håndhæver den 
beskyttelse, der ydes i henhold til artikel 10.18 til 10.23 i 
aftalen, herunder på foranledning af en berørt part.  
Artikel 6  
Den holdning Unionen skal indtage i Udvalget for Kulturelt 
Samarbejde med hensyn til afgørelser, der har retlige virkninger, 
fastlægges af Rådet i overensstemmelse med traktaten. Repræ ­
sentanterne for Unionen i Udvalget for Kulturelt Samarbejde 
skal være højtstående tjenestemænd fra både Kommissionen 
og medlemsstaterne, som har ekspertviden om og erfaring 
inden for kulturelle spørgsmål og praksisser, og som skal frem ­
lægge Unionens holdning i overensstemmelse med traktaten.  
Artikel 7  
Den bestemmelse, der gælder for vedtagelsen af de nødvendige 
gennemførelsesbestemmelser med henblik på anvendelsen af 
reglerne i bilag II(a) til protokollen om definitionen af 
»produkter med oprindelsesstatus« og metoder for administrativt 
samarbejde i aftalen, er artikel 247a i Rådets forordning (EØF) 
nr. 2913/92 af 12. oktober 1992 om indførelse af en EF-told ­
kodeks (  3 ).DA L 127/2 Den Europæiske Unions Tidende 14.5.2011  
( 1 ) EUT L 93 af 31.3.2006, s. 12.  
( 2 ) EFT L 184 af 17.7.1999, s. 23.  
( 3 ) EFT L 302 af 19.10.1992, s. 1.
Artikel 8  
Aftalen må ikke fortolkes således, at den skaber rettigheder eller forpligtelser, som kan påberåbes direkte for 
Unionens eller medlemsstaternes domstole og retter.  
Artikel 9  
Denne afgørelse træder i kraft på dagen for vedtagelsen.  
Udfærdiget i Bruxelles, den 16. september 2010.  
På Rådets vegne  
S. VANACKERE  
FormandDA 14.5.2011 Den Europæiske Unions Tidende L 127/3